מלי קמפנר

מלכה קמפנר רנד (נולדה ב-13 ביוני 1962) היא עיתונאית ודוקומנטריסטית ישראלית.

ביוגרפיה
נולדה וגדלה בפתח תקווה, בתם של יהודה וצפירה קמפנר.

בסוף שנות ה-80 החלה לכתוב בידיעות אחרונות. כעבור זמן הצטרפה לצוות תחקירני העיתון, בראשות מרדכי גילת. בתחילת שנות ה-90 הייתה שותפה לגילת בסדרת התחקירים על אריה דרעי שהובילה למשפטו ולמאסרו. בשנת 1991 חשפה יחד עם גילת את סיפורו של הפסיכולוג "אלי פלח" שנחשד בביצוע עבירות מין בלקוחותיו. בשנת 1997 פרסמה תחקיר על שרה נתניהו.

בעשור הראשון של המאה ה-20 עסקה בעיקר בנושאי משפחה ובריאות, וכתבות רבות שלה פורסמו במוספים "7 ימים" ו"זמנים מודרניים" של ידיעות אחרונות וכן באתר ynet. בהמשך הייתה מספר שנים עיתונאית ב"גלובס".

במרץ 2012 הוקרן ברשת 13 
במסגרת תוכנית "הסיפור", סרטה "ילדים תחת חוזה" שעסק בתופעה של בני זוג שמביאים ילד לעולם במסגרת חוזה הורות משותפת.

כיום חברה קמפנר בצוות התוכנית זמן אמת של כאן 11, במסגרתו היא יוצרת סרטים דוקומנטריים ומשמשת כתחקירנית.

חיים אישיים
בשנת 2005, בעת שערכה כתבת תחקיר בנושא החזנות, הכירה את החזן ישראל רנד, וכעבור זמן נישאה לו. בעקבות נישואיהם חזרה בתשובה.

קישורים חיצוניים

 ילדים תחת חוזה: הפרק המלא, באתר רשת 13 16 במרץ 2012

הערות שוליים

סגל ידיעות אחרונות
סגל גלובס
תחקירניות ישראליות
בוגרות אוניברסיטת תל אביב
בוגרי אוניברסיטת תל אביב
עיתונאיות ישראליות שחזרו בתשובה
עיתונאים ישראלים שחזרו בתשובה
עיתונאיות ישראליות
עיתונאים ישראלים
ישראליות שנולדו ב-1962
ישראלים שנולדו ב-1962